Penjual air Reverse Osmosis(RO) yang menipu pelanggan

***Post ini tidak merujuk kepada semua penjual air Reverse Osmosis(RO)

Mesti ramai daripada anda semua pernah berjumpa dengan penjual mesin air jenis Reverse Osmosis（RO）. Dan mesti anda pernah juga melihat mereka melakukan demo dihadapan anda untuk menunjukkan beza diantara air biasa dan juga air RO drpd mesin mereka.

Perbezaan air yang digunakan apabila telah menjalani demo yang dibuat oleh penjual air RO. Nampak disitu air RO masih kelihatan bersih. Kami ada penjelasannya dibawah

Ada beberapa cara ataupun eksperimen yang mereka akan tonjolkan kepada anda agar anda percaya bahawa air Reverse Osmosis benar-benar lebih bagus daripada air yang lain.

Sebelum itu ingin saya memberi tahu bahawa air reverse osmosis adalah air yang benar-benar tulen. Bermaksud tiadanya molekul ataupun ion lain yang terdapat di dalam air tersebut. Air ini terhasil drpd satu proses yang dinamakan sebagai reverse osmosis.

Dimana air paip akan melalui satu lapisan membrane yang separa telap(semi permeable) yang hanya akan memberi laluan kepada molekul air sahaja. Ion ataupun molekul yang lebih besar drpd air akan tersekat pada membrane tersebut. Hasilnya adalah air yang benar-benar tulen dan tidak akan ada sebarang molekul ataupun kompoun lain di dalam air tersebut.

Saya masih ingat lagi 2 kaedah yang mereka gunakan untuk mendapatkan keyakinan pelanggan. Kedua-dua kaedah ini menggunakan reaksi kimia agar perubahan dapat dihasilkan pada air

1. Menggunakan larutan Potassium Iodide

Penjual akan menunjukkan dua jenis air iaitu satu air paip dan satu lagi air RO. Selepas itu dia akan titiskan cecair jernih drpd satu botol kecil ke dalam kedua-dua bekas tersebut.

Bekas yang mempunyai air RO tidak berlaku sebarang perubahan apabila cecair daripada botol kecil itu dititiskan. Manakala bekas yang mempunyai air paip pula warnanya akan berubah kepada warna kuning keperangan.

Selepas itu, penjual itu akan menyatakan warna kuning keperangan inilah kekotoran yang berada di dalam air tersebut. Inilah yang akan mendatangkan penyakit ke atas badan.

Berlainan pula dengan air RO yang tiada sebarang perubahan langsung. Air ini sangat bersih dan bagus untuk kesihatan tambah penjual mesin RO

Penjelasan kami：Bila keadaan ini berlaku dihadapan mata saya, saya seolah-olah macam tak percaya. Tapi saya ingat balik ape yang cikgu-cikgu sekolah saya ajarkan. Segala ilmu kimia tidak boleh dibazirkan begitu sahaja. Jadual berkala unsur, kumpulan halogen yang berada di dalam jadual tersebut dan juga bab electronegativiti semuanya menancap masuk ke dalam otak semula.

Maka teringat saya satu kompaun yang boleh bertindak balas dengan klorin di dalam air paip. Ianya dipanggil sebagai potassium iodide. Terus saya ambil botol kecil tersebut drpd penjual itu dan melihat pada kandungannya. Benar telahan saya, ianya potassium iodide.

Disebabkan klorin ini merupakan unsur yang terletak lebih atas dalam jadual berkala unsur, maka kekuatan elektronegativiti nya (kekuatan menarik elektron) lebih kuat berbanding unsur iodin (ataupun ion iodide dalam kes ini). Maka, ion iodide akan mendermakan elektronnya kepada atom chlorine menukarkan Ion iodide kepada unsur iodine yang berwarna kuning keperangan.

Disebabkan reaksi ini, iodine akan terhasil dan akan mewarnakan air paip itu kepada warna perang. Ujian ini hanya menunjukkan bahawa wujudnya Klorin dalam air paip itu. Bukan pula menunjukkan air paip itu kotor, tidak elok dan sebagainya. Klorine yang digunakan dalam air paip juga telah diletakkan pada tahap paling minimum yang sesuai untuk setiap manusia. Ia digunakan untuk membunuh majoriti bakteria dalam air paip yang selalu kita minum.

2. Menggunakan Proses elektrolisis

Penjual akan memasukkan 2 Rod besi ke dalam air paip dan juga 2 rod besi ke dalam air RO. Keempat-empat rod ini akan bersambungan dengan punca elektrik.

Ketika arus elektrik dibuka kelihatan tiada reaksi yang berlaku di dalam air RO. Manakala pada rod besi dalam air paip pula berlakunya tindak balas kimia yang dicetuskan oleh arus elektrik itu. Rod besi yang mewakili cathode akan menghasilkan gas dan yang mewakili anode pula seolah-olah mengeluarkan bendasing berwarna kuning keperangan.

Setelah dibiarkan beberapa minit, keseluruhan air paip itu akan bertukar menjadi warna perang pekat dan penjual mesin RO akan mengatakan inilah bukti bahawa air paip mempunyai banyak benda yang kotor di dalamnya. Malah mereka juga menggunakan air mineral dan mendapati keputusan yang sama. Iaitu air akan menjadi kotor.

Penjelasan kami： Tindak balas ini sebenarnya dinamakan sebagai elektrolisis. Ia boleh berlaku dalam air paip ataupun air mineral disebabkan kehadiran garam mineral（ion） yang boleh mengalirkan arus elektrik dengan baik. Berbanding dengan air RO, ia tidak boleh mengalirkan arus elektrik kerana ketiadaan garam mineral ini. Ini menyebabkan tiada tindak balas kimia yang berlaku dalam air RO

Ketika mana arus elektrik dialirkan dalam air paip, maka besi pada rod anode akan dioksidakan menjadi Ferum 3+ yang berwana coklat keperangan. Oleh sebab itu, ianya akan menukarkan air paip itu menjadi warna perang apabila dibiarkan lama.

Proses ini bukanlah menunjukkan air paip ataupun air mineral itu kotor. Ia hanya menunjukkan kehadiran mineral dalam air tersebut yang membenarkan arus elektrik berjalan dan tindak balas kimia boleh berlaku. Ia langsung tidak menunjukkan air tersebut kotor.

Mesin Elektrolisis yang selalu digunakan oleh penjual mesin air RO.

Kesimpulan kami, cara2 demo seperti ini hanya memberi salah faham terhadap tindak balas kimia yang berlaku. Apa2 yang dikatakan oleh penjual air RO tersebut langsung tiada kaitan dgn reaksi kimia itu. Mereka hanya menggunakan sains untuk menarik pelanggan untuk membeli mesin mereka.

Diharap semua tidak tertipu lagi dengan demo-demo seperti iniSekian.

Artikel Mitos yang Lain


Merungkai Mitos – Adakah vitagen penyebab kanser?

Post ini telah tersebar luas di dalam medial sosial dan menyebabkan ibubapa takut dan risau utk memberikan anak2 mereka minuman kultur seperti vitagen, yakult dan sebagainya

Ada beberapa perkara yang saya mahu perbetulkan disini:1) Mengikut pengetahuan kami, bakteria bukanlah penyebab kanser secara direct. Apatah lagi kanser yang disebut dalam post tersebut adalah specific iaitu kanser darah.

2) Hanya beberapa jenis kuman yg terdiri drpd virus sahaja boleh menyebabkan kanser sebagai contoh Human Papilloma Virus(HPV). HPV boleh menyebabkan kanser pangkal rahim(cervical cancer). Dan virus adalah sangat jauh perbezaannya drpd bakteria

3) Minuman kultur seperti yakult dan juga vitagen mempunyai bakteria yang baik sama seperti bakteria yg tinggal di dalam usus kita. Ianya berfungsi utk menguraikan makanan yg tidak terurai, mengawal bakteria2 yg berada di dalam usus agar tidak menyerang badan perumah dan beberapa fungsi penting yg lain.

Tiada kajian yg menyatakan bahawa bakteria-bakteria di dalam usus ini menjadi penyebab kepada kanser.

4) Cumanya minuman susu kultur ini tidak boleh diberikan kepada orang yg mempunyai sistem imun yg lemah seperti– Pesakit HIV– Pesakit yg menjalani chemotherapy– Pesakit yg menggunakan steroid dalam satu jangka yg lama– Pesakit kanser– etc

5) Dalam post tersebut juga menyatakan doktor yg mengambil air sumsum tulang tu cakap sumsum tulangnya mempunyai bakteria yg banyak.Ini adalah satu kesalahan. Sumsum tulang tidak diambil utk melihat bakteria di dalamnya sebab ia tidak akan kelihatan. Kita ambil sumsum tulang selalunya utk melihat karakter sel2 dalam sumsum tulang tersebut agar supaya kita mengetahui jenis kanser darah yg berlaku. Kanser darah yg berlainan mempunyai cara rawatan yg berbeza. Sebab itu nak ambil sumsum tulang tersebut.

6) Cerita ini diceritakan bukan drpd ibu yang sebenar dan telah ditokok tambah berserta pemahaman yg salah terhadap keadaan yg berlaku

7) Agakkan saya:– kanak2 tersebut memang mempunyai kanser darah sebelum ini.– Tetapi keadaan kanak2 tersebut menjadi lebih teruk setelah diberi vitagen/yakult. Ini kerana pesakit kanser mempunyai imun sistem yg lemah. Disebabkan minuman kultur tersebut mempunyai bakteria yg hidup, maka dia menyerang perumah yg mempunyai sistem imun yg lemah itu.– Selepas itu, pesakit mgkn mengalami simptom jangkitan pada selaput otak(meningitis) dan membuatkan doktor mengambil air tulang belakang drpd pesakit. Drpd air tulang belakang itu, kita boleh melihat sama ada wujudnya jangkitan kuman pada selaput otak ataupun tidak. Ianya bukan dilakukan dgn mengambil air pada sumsum tulang tetapi air pada tulang belakang(lumbar puncture).

8) Sebab itu dalam melihat sesuatu berita ataupun post di Facebook, perlunya kita dilihat pada perawi(org yg menceritakan) tersebut. Jika mereka bukan ahli dan mesej tersebut berbunyi pelik, maka perlulah utk kita tidak mengambil endah pada mesej tersebut.

Ini kerana setiap perkara yg kita share tersebut akan dipertanggungjawabkan ke atas kita. Walaupun org yg mula menyebarkannnya bukan kita

Artikel Mitos yang Lain


Bagus ke Minum Milo? Orang kata Banyak Gula

Sebelum ini pernah diviralkan berkenaan maltodextrin dan juga sirap jagung berfruktose tinggi/high fructose corn syrup(HFCS) di dalam milo

Ini merupakan screenshot yang diambil berkenaan post tersebut

Dikatakan ianya banyak di dalam produk dan juga menyebabkan kahak, sembelit dan juga tantrum pada kanak-kanak. Kami ingin menjelaskan beberapa perkara agar benda ini tidak disalah ertikan daripada sudut sains:

Betul ke maltodextrin berasal daripada ‘high fructose corn syrup'(HFCS)

Di dalam post tersebut, ada menyatakan bahawa Maltodextrin adalah berasal daripada HFCS. Ini merupakan fakta yang salah.

Fakta sebenar: Maltodextrin berasal daripada kanji(starch) yang boleh diperolehi daripada jagung, nasi dan juga kentang. Begitu juga HFCS. Ia berasal daripada kanji yang boleh kita dapati daripada sumber yang diatasa cumanya disini HFCS diambil daripada jagung.

Tiada perbezaan daripada struktur kompaun kanji mahupun maltodextrin yang dihasilkan daripada jagung, nasi mahupun kentang. GMO ataupun tidak, kanji yang dihasilkan masih mempunyai struktur yang sama. Kecuali kanji yang dihasilkan oleh gandum. Ia mungkin akan ada sedikit kandungan gluten.

Bagaimana Maltodexrin dan HFCS di hasilkan?

Maltodextrin terhasil daripada hydrolysis separa pada kanji. Seperti yang kita tahu, kanji merupakan rantaian glucose yang sangat panjang dan bercabang-cabang yang terdiri daripada amylose dan amylopectin.

Dalam penghasilan Maltodextrin, enzim alpha amylase digunakan untuk menguraikan rantaian glukosa tersebut. Disebabkan hydrolysis itu hanya dijalankan secara separa(partial) sahaja, maka ianya akan menghasilkan rantaian glukosa yang pendek berbanding dengan kanji.

Manakala HFCS pula terhasil daripada hydrolysis kanji yang sepenuhnya hingga menghasilkan monosaccharide glukosa. Maksudnya, kanji diuraikan sehingga mana tiada lagi rantaian glukosa. Yang ada hanyalah molekul glukosa yang wujud secara individu.

Setelah itu, enzim xylose(glucose) isomerase digunakan untuk menukarkan glukosa kepada fruktosa. Oleh itu, saya tekankan lagi sekali, maltodextrin bukan berasal daripada HFCS.

Kegunaan bagi dua jenis gula tersebut

Kita pergi kepada kegunaan pula. Maltodextrin digunakan sebagai bahan tambahan dalam makanan(Food additive). Ianya bertujuan untuk meningkatkan kualiti simpanan dan juga menambah perisa pada makanan tersebut.

Manakala HFCS pula ditambah dalam makanan untuk sebagai pemanis. Disebabkan ianya mudah untuk dikendalikan dan kosnya murah, maka negara terutamanya eropah yang menghasilkan gula daripada jagung selalunya akan menggunakan pemanis HFCS ini.

Oleh itu, penggunaan Maltodextrin dan juga HFCS memang banyak digunakan dalam produk-produk luar negara seperti yang tertera dalam post di atas.. Ini kerana harganya yang sangat murah

Disebabkan Maltodextrin dan HFCS merupakan gula yang ringkas, maka ianya sangat senang diserap oleh badan dan menyebabkan kenaikkan gula yang cepat jika seseorang mengambilnya. Kedua-dua jenis gula ini dikaitkan dengan masalah obesiti dan juga penyakit kronik seperti kencing manis dan darah tinggi.

Berbanding kanji, ia merupakan jenis gula yang kompleks. Rantaian glukosa yang panjang dan bercabang membuatkan ianya sedikit sukar untuk diuraikan dalam badan. Oleh itu, ianya memberi sedikit sebanyak makanan kepada bakteria baik di dalam usus supaya dapat membiak. Bahkan dalam pesakit diabetes, ia tidak menyebabkan kenaikkan gula yang terlampau tinggi berbanding maltodexrin dan juga HFCS

Adakah anda akan teus sentiasa merasa lapar setelah mengambil maltodextrin mahupun HFCS?

Maltodextrin dan HFCS tidaklah menyebabkan leptin turun secara ‘direct’. Mekanismanya lebih panjang dan kompleks daripada itu. Ianya bermula disebabkan maltodextrin dan HFCS adalah gula yang ringkas, maka ianya senang diserap oleh badan.

Kandungan gula dalam darah akan cepat meningkat bila mengambil makanan yang mempunyai bahan-bahan tersebut. Disebabkan kandungan gula yang tinggi dalam darah dan ianya tidak digunakan, maka badan akan menukarkannya kepada lemak dalam ‘adipose tissue’. Adipose tissue inilah yang akan membentuk perut kita yang boroi.

Perlu diketahui bahawa setelah kita makan, adipose tissue akan merembeskan hormone leptin untuk memberi perasaan yang kita sudah kenyang. Tetapi apabila kita mengambil gula yang banyak, maka lagi banyak adipose tissue yang terhasil(seseorang itu akan menjadi obese) dan pada akhirnya, ia menyebabkan ‘leptin resistance’(hormone leptin tidak berkesan). Pada ketika inilah iaitu ketika seseorang itu obese, hormone leptin tidak dpt memberikan perasaan kenyang dan sesorang itu akan rasa asyik lapar sahaja.

9) Tiada kajian yang benar-benar menunjukkan bahawa mengambil maltodextrin dan HFCS boleh menyebabkan kahak, sembelit dan juga tantrum. Tetapi ianya boleh menyebabkan kegemukkan(obesity) yang pada akhirnya menyebabkan kencing manis

Maltodextrin bukan berasal daripada HFCS. Maltodextrin dan HFCS adalah berasal daripada kanjiTiada kajian benar-benar membuktikan gula tersebut boleh menyebabkan tantrum yang teruk pada kanak, kahak dan juga sembelitGula tersebut merupakan gula yang ringkas dan senang diserap oleh badan. Jika tidak digunakan, maka ianya akan ditukarkan pada tissue lemak dan ini boleh menyebabkan obesity

NASIHAT KAMI KURANGKAN PENGGUNAAN MAKANAN YANG MEMPUNYAI BAHAN-BAHAN SEPERTI INI. KERANA IA BOLEH MENYEBABKAN OBESITY DAN BERAKHIR DENGAN BANYAK KOMPLIKASI. NAK MINUM SEKALI SEKALA ITU TAK APA


RUPANYA BABY INI MENGALAMI PATAH KAKI

Kak Aisyah pergi menutup pili air yang sudah memenuhi kolah bilik airnya. Dia meninggalkan bayinya iaitu Amar di atas katil. Daripada dalam bilik air, terdengar bunyi Amar jatuh daripada katil dan menyebabkan dia menangis dengan kuat.

Kak Aisyah pun berlari melihat Ammar yang sedang menangis. Tidak Kelihatan apa2 bengkak pada bahagian badan dan kepalanya. Aisyah pun mengangkat dan cuba memujuk bayinya itu. Tetapi Amar masih menangis meraung seolah ada kesakitan yang tidak diketahui.

Aisyah pun membaringkan Amar di atas katil dengan usaha untuk memujuk dan menidurkannya. 30 minit masa diambil untuk menidurkan Amar. Aisyah mengambil keputusan untuk memerhatikan Amar dahulu. Jika keadaan masih sama, dia akan bawa ke klinik.

Petang tu, aku datang ke rumah mertua ku dan terjumpa dengan Kak Aisyah iaitu kakak ipar ku. Dia memberitahu kisah anaknya yang jatuh tadi. Dia juga kata yang lepas daripada jatuh tu, Amar tidak merangkak langsung. Dia hanya berada dalam posisi merangkak tetapi tidak bergerak.

Selain daripada itu, jika dipegang peha sebelah kirinya, dia akan menangis. Aku juga mendapati yang kaki sebelah kirinya tidak bergerak seperti kaki sebelah kanan. Tetapi tidak kelihatan sebarang tanda seperti bengkak ataupun lebam yang menunjukkan adanya trauma yang berlaku pada kaki tersebut.

Tapi dalam diriku masih merasakan mungkin ianya adalah ‘fracture'(tulang patah).

Aku pun suruh kakak Ipar ku pergi membawa Amar ke Hospital untuk membuat x-ray. Ternyata tulang peha sebelah kiri Amar patah. Daripada X-ray tersebut kelihatan patahnya tidak merentasi keseluruhan tulang. Patah sebegini dinamakan sebagai ‘Greenstick fracture’. Seolah-olah seperti dahan pokok hijau dipatahkan, sudah tentu sisi yang lagi satu masih lagi bersambungan.

Untuk kepatahan seperti ini, sudah cukup untuk disemen sahaja. Ini kerana pertumbuhan dan penyembuhan tulang kanak-kanak berlaku secara cepat. Dalam masa beberapa minggu sahaja, tulang tersebut kan bersambungan. Setelah sebulan, simen tersebut dibuka, dan Amar sudah boleh merangkak seperti biasa

Bone Fracture in children

Kanak-kanak yang kecil masih tidak mampu berkomunikasi dan menyatakan kehendak mereka. Ini membuatkan ibubapa sukar untuk mengetahui masalah2 yang dihadapi oleh anak-anak mereka. Ada beberapa perkara yang ingin saya ajarkan kepada para pembaca untuk mengetahui tanda2 kepatahan tulang pada anak mereka

Loss of function. Maksudnya fungsi kaki ataupun tangan itu hilang. Sebagai contoh mereka tidak menggunakan kaki ataupun tangan mereka sama ada untuk bergerak ataupun mengambil barangSwellingBruisingDeformity. Kaki dan tangan tu nampak tidak sekata. Sebagai contoh bengkok

Macam kejadian di atas, kanak2 itu hanya mempunyai satu symptom sahaja iaitu loss of function. Tetapi ianya masih significant untuk bayi yang masih kecil

Oleh itu, jika anak anda mempunyai tanda-tanda di atas selepas jatuh ataupun menghadapi sesuatu trauma, dinasihatkan terus berjumpa dengan doktor. Jangan bawa berurut ye. Ianya akan membuatkan kanak2 tersebut lagi kesakitan.


Terapi Rendaman Kaki Ion. Berkesan ataupun tidak?

Saya sebelum ini banyak kali terserampak dengan mereka yang melakukan terapi ini. Dimana kaki mereka direndamkan di dalam satu bekas yang berisi dengan air. Disamping itu, ada satu alat lain yang dimasukkan ke dalam bekas tersebut. Dikatakan alat inilah yang akan mengeluarkan segala toksin daripada kaki.

Setelah beberapa minit, warna air tersebut akan menjadi keruh dan berubah kepada warna coklat. Jika dibiarkan semakin lama, warna air tersebut akan menjadi lebih pekat dan berkeladak. Orang yang menyediakan rawatan tersebut mesti akan berkata, inilah toxin yang keluar daripada badan pelanggan.

Tetapi sejauh mana kebenaran perkara ini?

Dalam mata pelajaran kimia tingkatan 4 kalau tak silap saya ada mengajarkan tentang satu proses kimia yang dinamakan sebagai ELEKTROLISIS.

Elektrolisis ini dedifinasikan sebagai satu teknik yang menggunakan arus elektrik utk menghasilkan satu tindak balas kimia

Saya ingin memperkatakan bahawa rawatan tersebut hanya menggunakan proses elektrolisis supaya tindak balas kimia dapat berlaku dan akan menyebabkan warna air bertukar warna. Ianya langsung tidak akan mengeluarkan toxin daripada dalam badan. MESIN TERSEBUT HANYA MENJALANKAN PROSES ELEKTROLISIS.

Anda pun boleh melakukan proses elektrolisis ini dirumah. Prosedurnya adalah

1) Ambil 2 batang rod besi2) Sambungkan rod besi ini kepada bateri3) Rendamkan kedua2 rod besi itu ke dalam satu bekas air. Bekas air kecik pun jadi4) Larutkan sedikit garam ke dalam air supaya arus elektrik dapat bergerak dgn lebih senang.

Keputusannya, air tetap akan menjadi keruh dan berubah kepada warna coklat. Ini disebabkan rod besi pada bahagian cathode akan dioksidakan menjadi ion ferum 3+ yang berwarna coklat. Ion ferum 3+ inilah yang akan menukarkan air menjadi warna coklat sama seperti coklat pada besi yang berkarat.

Seperti yang saya katakan sebelum ini, rawatan ini hanyalah salah satu proses kimia yang mana ia disalahgunakan oleh orang lain untuk menipu masyarakat. Harap kita tidak lagi ditipu oleh rawatan sebegini.

Artikel Mitos yang Lain


Hari ini dalam sejarah

Root of Science telahpun mula menapak di .com nya sendiri. Terima kasih kerana terus menyokong kami. Kami tidak sajikan hiburan, kami sajikan ilmu pengetahuan. Semoga kekal terhibur di celahan ilmu pengetahuan.